Birjadan tashqari valyuta bozorini yanada rivojlantirish va mustahkamlash chora-tadbirlari toʻgʻrisida
(resolution, 2020-09-01)

Ichki birjadan tashqari valyuta bozorini yanada rivojlantirish va mustahkamlashni taʼminlash, xorijiy valyuta tushumi manbalari va miqdorini kengaytirish hamda valyuta resurslaridan foydalanish samaradorligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Markaziy banki va Moliya vazirligining 2000-yil 1-iyuldan boshlab birjadan tashqari valyuta bozorida xorijiy valyutani sotish mexanizmini joriy etish toʻgʻrisidagi taklifi qabul qilinsin, ushbu mexanizm: tijorat banklarining oʻz mijozlaridan boʻsh valyuta mablagʻlarini shartnoma asosida xorijiy valyutaga boʻlgan talab va taklifdan kelib chiqqan holda erkin kurs boʻyicha xarid qilishini; 3. Belgilansinki, ichki valyuta bozorida: tijorat banklari oʻz mijozlariga xorijiy valyutadagi oʻz mablagʻlarini va sotib olingan mablagʻlarni hisobga olish uchun alohida valyuta hisob raqamlari ochadilar; tijorat banklari tomonidan mijozlarning buyurtmanomalari boʻyicha sotib olingan, oʻn besh ish kuni mobaynida foydalanilmagan xorijiy valyuta soʻzsiz qaytarib sotilishi kerak. Markaziy bank mulkchilik shakllaridan, xorijiy valyutani sotib olish maqsadlari va manbalaridan qatʼi nazar, mazkur talabning tijorat banklari va xoʻjalik yurituvchi subyektlar tomonidan bajarilishi ustidan qatʼiy nazorat oʻrnatsin. 5. Oʻzbekiston Respublikasi Markaziy banki Moliya vazirligi bilan birgalikda ichki valyuta bozori faoliyat koʻrsatishi ustidan nazorat oʻrnatish tizimini ishlab chiqsin va uni 2000-yil 1-iyuldan boshlab joriy etsin. Ushbu tizim: valyuta mablagʻlarini tijorat banklari tomonidan xorijiy valyutani sotib oluvchi xoʻjalik yurituvchi subyektlarda tegishli soʻmdagi mablagʻlar mavjudligi tasdiqlangandan keyin sotishni; barcha manbalar hisobiga respublikaga xorijiy valyuta tushumi, birjadan tashqari valyuta bozoriga eng koʻp valyuta mablagʻlari jalb etilishi ustidan har oylik monitoringni; valyutani xarid qilish, sotish va undan foydalanish tartibi buzilganligi uchun tijorat banklarini ichki valyuta bozorida xorijiy valyutani xarid qilish huquqidan 6 oygacha boʻlgan muddatga vaqtinchalik mahrum qilishgacha boʻlgan jazolar koʻllashni nazarda tutadi. 7. Oʻzbekiston Respublikasi Markaziy banki, Moliya vazirligi Tashqi iqtisodiy aloqalar vazirligi, Davlat mulki qoʻmitasi, boshqa manfaatdor tashkilotlar bilan birgalikda bir oy muddatda Vazirlar Mahkamasiga birja va yarmarka savdolari orqali milliy valyutada amalga oshiriladigan eksport-import operatsiyalari mexanizmini va ularni hisobga olish tizimini takomillashtirishga doir takliflarni kiritsinlar. 8. Oʻzbekiston Respublikasi Adliya vazirligi Moliya vazirligi, Tashqi iqtisodiy aloqalar vazirligi, Davlat bojxona qoʻmitasi, Davlat soliq qoʻmitasi va Markaziy bank bilan birgalikda bir oy muddatda: amaldagi qonun hujjatlariga mazkur qarordan kelib chiquvchi oʻzgartirishlar va qoʻshimchalar kiritish toʻgʻrisida Vazirlar Mahkamasiga takliflar kiritsin; idoraviy normativ hujjatlarning mazkur qarorga muvofiqlashtirilishini taʼminlasin. 9. Oʻzbekiston Respublikasi Hukumati qarorlariga 4 va 4a-ilovalarga muvofiq oʻzgartirishlar kiritilsin. 10. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin. 1. Oʻzbekiston Respublikasi Vazirlar Mahkamasining “Tashqi savdo operatsiyalarini amalga oshirishda xorijiy valyutadagi mablagʻlardan foydalanish ustidan nazoratni takomillashtirish chora-tadbirlari toʻgʻrisida” 1996-yil 13-martdagi 95-son qarorida: qarorning 4-bandi oʻz kuchini yoʻqotgan deb hisoblansin; 1-ilovaning 3-bandi oʻz kuchini yoʻqotgan deb hisoblansin. 2. Oʻzbekiston Respublikasi Vazirlar Mahkamasining “Birjadan tashqari valyuta bozorini mustahkamlashga doir qoʻshimcha chora-tadbirlar toʻgʻrisida” 1998-yil 26-dekabrdagi 538-son qarorining 1 va 2-bandlari oʻz kuchini yoʻqotgan deb hisoblansin. 3. Vazirlar Mahkamasining “1999-yil uchun asosiy makroiqtisodiy koʻrsatkichlar prognozi toʻgʻrisida” 1998-yil 31-dekabrdagi 541-son qarori 8-bandining xorijiy valyutalarni Oʻzbekiston Respublikasi Markaziy banki litsenziyalariga ega boʻlgan korxonalarga va almashtirish shoxobchalari orqali sotishga doir qismi oʻz kuchini yoʻqotgan deb hisoblansin.